open-index/open-wikipedia-markdown huggingface dataset:
Κόνορ μακ Νέσσα

μικρογραφία|Πορτρέτο του Κόνορ μακ Νέσσα απο τον καλλιτέχνη Cormac McCann, 2013.
Στην ιρλανδική μυθολογία, και πιο συγκεκριμένα στον Κύκλο του Όλστερ, ο **Κόνορ μακ Νέσσα** (ιρλ. *Conchobhar*) ήταν βασιλιάς του Όλστερ. Πατέρας του ήταν είτε ο δρυΐδης Κάθμπαντ είτε ο Fachtna Fáthach, Βασιλιάς της Ιρλανδίας κι εραστής της Νες. Η μητέρα του, Νες, τελικά παντρεύτηκε το Φέργκους και του στέρησε το θρόνο του Όλστερ για να τον δώσει στον ίδιο, αν και ο Φέργκους τελικά περισσότερο ικανοποιημένος ήταν που υπηρετούσε σαν πολεμιστής παρά σαν άρχοντας.

Ο Κόνορ ήταν παρών στη γέννηση της Ντέιρντρε κι άκουσε την προφητεία που έλεγε ότι θα γεννιόταν πανέμορφη, αλλά θα έφερνε πόλεμο και καταστροφή. Αποφάσισε λοιπόν να τη μεγαλώσει εκείνος σε απομόνωση κι όταν θα έφτανε σε ηλικία γάμου, θα την παντρευόταν. Η Ντέιρντρε όμως ερωτεύτηκε το νεαρό ανιψιό του Κόνορ, Νάσι, και το 'σκασε μαζί με αυτόν και τα δυο αδέρφια του στη Σκωτία. Ο Κόνορ όμως αργότερα τους εντόπισε κι έστειλε το Φέργκους να τους εγγυηθεί ότι μπορούσαν να γυρίσουν πίσω ασφαλείς. Ωστόσο, έστησε ενέδρα στο Φέργκους κι έβαλε τους στρατιώτες του να σκοτώσουν το Νάσι και τ' αδέρφια του, ενώ ο Φέργκους, έξω φρενών από την προδοσία του, αυτοεξορίστηκε στο Κόνναχτ, στον Έιλιλ και τη Μάεβ. 

Ανιψιός του Κόνορ ήταν ο μεγάλος ήρωας του Όλστερ, Κουχούλιν.

Κατηγορία:Κελτική μυθολογία
Νες

Στον Κύκλο του Όλστερ της ιρλανδικής μυθολογίας, η **Νες** είναι πριγκίπισσα του Όλστερ και μητέρα του Κόνορ μακ Νέσσα, κόρη του βασιλιά Eochaid Sálbuide. 

Σύμφωνα με μια εκδοχή του θρύλου, κάποια μέρα ρώτησε το δρυΐδη Κάθμπαντ για ποιο πράγμα θα ήταν καλή εκείνη η μέρα κι εκείνος της απάντησε ότι ήταν καλή μέρα για να συλληφθεί ένας βασιλιάς. Μιας και δεν ήταν άλλος κανείς εκεί γύρω, η Νες κοιμήθηκε με τον Κάθμπαντ κι έτσι γεννήθηκε ο Κόνορ.

Κατά μια άλλη εκδοχή, η Νες μεγάλωσε με δώδεκα πατεράδες. Ο Κάθμπαντ, που, πριν γίνει δρυΐδης, ήταν πολεμιστής και αρχηγός 27 ανδρών, οργάνωσε επίθεση εναντίον του σπιτιού που έμενε η Νες και σκότωσε όλους τους πατεράδες της. Η Νες ορκίστηκε εκδίκηση κι έγινε κι αυτή πολεμίστρια, προσπαθώντας να βρει τον ένοχο. Ωστόσο, μια μέρα πήγε σε ένα ποτάμι να λουστεί κι ο Κάθμπαντ την πλησίασε άοπλος και της ζήτησε να γίνει γυναίκα του. Εκείνη συμφώνησε. Παντρεύτηκαν και λίγο αργότερα γεννήθηκε ο Κόνορ, που μεγάλωσε σαν γιος του Κάθμπαντ, αν κι ο αληθινός πατέρας του μπορεί να ήταν ο εραστής της Νες, Fachtna Fáthach, ο βασιλιάς της Ιρλανδίας.

Όταν ο Κόνορ ήταν εφτά ετών, ο βασιλιάς του Όλστερ Φέργκους ερωτεύτηκε τη Νες. Εκείνη δέχτηκε να τον παντρευτεί με τον όρο να παραιτηθεί από το θρόνο για ένα χρόνο υπέρ του Κόνορ. Ωστόσο, ο Κόνορ, υπό τις οδηγίες της μητέρας του, ήταν τόσο επιδέξιος στο διαμοιρασμό του πλούτου και των αγαθών, ώστε πέρασε ο χρόνος, οι κάτοικοι του Όλστερ δεν ήθελαν το Φέργκους κι έτσι ο Κόνορ παρέμεινε βασιλιάς.

Κατηγορία:Κελτική μυθολογία
Φέργκους

Στην ιρλανδική μυθολογία, ο **Φέργκους μακ Ρόιχ** (ιρλ. *Fearghus mac Róich*) είναι ο τέως βασιλιάς του Όλστερ, κατά τα γεγονότα που περιγράφονται στον Κύκλο του Όλστερ. Εξαπατήθηκε από τη Νες, η οποία ανέβασε στο θρόνο το γιο της, Κόνορ μακ Νέσσα.

Όταν η Ντέιρντρε, μελλοντική νύφη του Κόνορ, το έσκασε με τον νεαρό πολεμιστή Νάσι, ο Φέργκους στάλθηκε σε αυτούς για να τους προσφέρει ασφαλή επιστροφή στην πατρίδα. Ωστόσο, άνδρες του Κόνορ του έστησαν παγίδα και σκότωσαν το Νάσι και τ' αδέρφια του. Εξαγριωμένος ο Φέργκους από την προδοσία αυτή, αυτοεξορίστηκε στο Κόνναχτ, όπου πήρε το μέρος του Έιλιλ και της βασίλισσας Μάεβ, με την οποία έγιναν εραστές. Αυτός και οι ακόλουθοί του πολέμησαν στο πλευρό της στην Επιδρομή του Κούλεϊ εναντίον του Όλστερ και του θετού του γιου, Κουχούλιν.

Ο Φέργκους παντρεύτηκε τη Flidais, μια θεότητα προστάτιδα των ελαφιών, κι έγινε γνωστός για τις σεξουαλικές του ικανότητες και το τεράστιο φαλλό του. Εξάλλου, το όνομά του σημαίνει "ανδρισμός" στην ιρλανδική γλώσσα. Δολοφονήθηκε από άνδρες του Έιλιλ, από ζήλια για το δεσμό του με τη Μάεβ.

Κατηγορία:Κελτική μυθολογία
Αλγόριθμος ID3

Ο **ID3** (Iterative Dichotomiser 3) είναι ένας αλγόριθμος, ο οποίος χρησιμοποιείται για να παραγάγει ένα δέντρο απόφασης.

Ο αλγόριθμος είναι βασισμένος στο Ξυράφι του Όκαμ: προτιμά τα μικρότερα δέντρα απόφασης (απλούστερες θεωρίες) από μεγαλύτερες. Εντούτοις, δεν παράγει πάντα το μικρότερο δέντρο, και για αυτό τον λόγο είναι ευρετικός. Το Ξυράφι του Όκαμ τυποποιείται χρησιμοποιώντας την έννοια της εντροπίας πληροφοριών:

: I_{E}(i) = - \sum^{m}_{j=1}  f (i,j) \log f (i, j) 

Ο αλγόριθμος ID3 μπορεί να συνοψιστεί ως εξής:

# Πάρτε όλες τις αχρησιμοποίητες ιδιότητες και υπολογίστε την εντροπία τους λαμβάνοντας υπόψη δείγματα δοκιμής
# Επιλέξτε την ιδιότητα για την οποία η εντροπία είναι ελάχιστη
# Δημιουργήστε έναν κόμβο που να περιέχει αυτή την ιδιότητα

Μια εξήγηση της υλοποίησης του ID3 μπορεί να βρεθεί στον αλγόριθμο C4.5, ο οποίος είναι μια επέκταση του ID3.

## Ο αλγόριθμος
Ο πραγματικός αλγόριθμος είναι ο ακόλουθος:

ID3 (Παραδείγματα, Ιδιότητα_Στόχος, Ιδιότητες)

* Δημιούργησε ένα αρχικό κόμβο για το δέντρο
* Εάν όλα τα παραδείγματα είναι θετικά, Επέστρεψε την Ρίζα ως δέντρο με ένα κόμβο, με ετικέτα= +.
* Εάν όλα τα παραδείγματα είναι αρνητικά, Επέστρεψε την Ρίζα ως δέντρο με ένα κόμβο, με ετικέτα= -.
* Εάν ο αριθμός των προβλεπόμενων ιδιοτήτων είναι κενός, τότε Επέστρεψε την Ρίζα ως δέντρο με ένα κόμβο, με ετικέτα = την πιο κοινή τιμή της ιδιότητας-στόχου των παραδειγμάτων.
* Αλλιώς Ξεκίνα
** A = Η ιδιότητα που κατηγοριοποιεί καλύτερα τα παραδείγματα.
** Ιδιότητα Δέντρου απόφασης για τη ρίζα = A.
** Για κάθε πιθανή τιμή, v_i, του A,
*** Πρόσθεσε ένα νέο κλάδο κάτω από τη Ρίζα, που να αντιστοιχεί στη δοκιμή A = v_i.
*** Θέσε Παραδείγματα(v_i), ως το υποσύνολο των παραδειγμάτων που έχουν την τιμή v_i για το A
*** Αν Παραδείγματα(v_i) είναι κενό
**** Τότε κάτω από αυτό τον νέο κλάδο πρόσθεσε έναν κόμβο-φύλλο με ετικέτα = την πιο κοινή τιμή στόχο στα παραδείγματα
*** Αλλιώς κάτω από αυτό τον νέο κλάδο πρόσθεσε το υποδέντρο ID3 (Παραδείγματα(v_i), Ιδιότητα_Στόχος, Ιδιότητες – {A})
* Τέλος
* Επέστρεψε Ρίζα

:*Το αρχικό κείμενο του άρθρου αυτού είναι μετάφραση του [http://en.wikipedia.org/w/index.php?title=ID3_algorithm&oldid=72386951 αντίστοιχου αρχικού κειμένου] της Αγγλικής Wikipedia.*

## Εξωτερικοί σύνδεσμοι
* Σεμινάρια - http://www2.cs.uregina.ca/
* Περιγραφή και παραδείγματα - http://www.cise.ufl.edu/
* Περιγραφή και παραδείγματα - http://www.cis.temple.edu/
* Υλοποίηση του ID3 σε Python 
* Υλοποίηση του ID3 σε Ruby
* Υλοποίηση του ID3 σε C# - https://web.archive.org/web/20061109050158/http://www.codeproject.com/cs/algorithms/id3.asp
* Δέντρα απόφασης Perl Module - Υλοποίηση του ID3 σε Perl

## Αναφορές
* Mitchell, Tom M. *Machine Learning*. McGraw-Hill, 1997.

ID3
Κατηγορία:Τεχνητή νοημοσύνη
Γιγαντιαία δομή

**Γιγαντιαία δομή** ονομάζεται η χημική ουσία που συγκροτείται από ένα πλέγμα ατόμων.

Πολλοί κρύσταλλοι αποτελούν γιγαντιαίες δομές. Για παράδειγμα τα ιόντα νατρίου και χλωρίου στο αλάτι (χλωριούχο νάτριο) συνδέονται σε ένα τεράστιο πλέγμα που σχηματίζει αυτό τούτο τον κρύσταλλο. Αποτελούν δε γιγαντιαία "ιονική" δομή.

Αντίθετα το διαμάντι που αποτελείται από άτομα άνθρακα είναι συνδεδεμένα με ομοιοπολικούς δεσμούς. Στη περίππτωση αυτή όμως πρόκειται για γιγαντιαία "ομοιοπολική" δομή.

Επίσης τα πλαστικά συγκροτούνται από μακρομόρια (πολύ μεγάλα μόρια) καθένα από τα οποία περιέχει χιλιάδες άτομα, δημιουργώντας έτσι γιγαντιαία "μακρομοριακή" δομή.

*Συνεπώς οι γιγαντιαίες δομές μπορεί να είναι "ομοιοπολικές", "ετεροπολικές" ή "μακρομοριακές".

Κατηγορία:Χημικές ενώσεις
Κατηγορία:Ύλη
Ετεροπολικός δεσμός

**Ετεροπολικός δεσμός** λέγεται ο χημικός δεσμός μεταξύ ατόμων όπου το ένα άτομο προσφέρει ηλεκτρόνια και το άλλο τα δέχεται. Ο δεσμός αυτός λέγεται και **ιοντικός δεσμός** (κατά ιόντα). Τα σχηματιζόμενα κατιόντα και ανιόντα συγκρατούνται με ισχυρές ελκτικές δυνάμεις ηλεκτροστατικής φύσης. Ο δεσμός αυτός αναπτύσσεται ανάμεσα σε ένα πολύ ηλεκτροθετικό και ένα πολύ ηλεκτροαρνητικό στοιχείο. Όσο μεγαλύτερη είναι η διαφορά της ηλεκτροαρνητικότητας των στοιχείων που αντιδρούν τόσο σταθερότερη είναι η ετεροπολική ένωση που σχηματίζεται και τόσο πιο ψηλό το σημείο ζέσης που έχει.

Ο Ετεροπολικός ή ιοντικός δεσμός εμφανίζεται στις ενώσεις μεταξύ μετάλλων και αμετάλλων, όπως για παράδειγμα στο αλάτι (χλωριούχο νάτριο). Κάθε μεταλλικό άτομο χάνει ένα ή περισσότερα ηλεκτρόνια προς όφελος του ατόμου του αμετάλλου. Τα δύο άτομα καθίστανται έτσι ιόντα με θετικό και αρνητικό φορτίο αντίστοιχα. Συνέπεια αυτού είναι τα αντίθετα φορτία των δύο ιόντων να έλκονται αποκαθιστώντας έτσι ένα "ιοντικό δεσμό". Ιοντικοί δεσμοί εμφανίζονται ακόμη και μεταξύ ζευγών ατόμων ή και μεταξύ ολόκληρων ομάδων ατόμων στις καλούμενες γιγαντιαίες δομές. 

Η έννοια του μορίου δεν έχει νόημα στις ετεροπολικές ενώσεις γιατί το κρυσταλλικό τους πλέγμα δεν αποτελέιται από μόρια αλλά από ιόντα. Ο χημικός τύπος μιας ιοντικής ένωσης δείχνει την απλούστερη ακέραια αναλογία των στοιχείων που συμμετέχουν στην κατασκευή του κρυσταλλικού πλέγματος της ένωσης.

Η αποβολή ενός ηλεκτρονίου από ένα άτομο οδηγεί σε μείωση της ατομικής του ακτίνας και γι'αυτό τα κατιόντα έχουν πάντοτε μικρότερο μέγεθος από τα αντίστοιχα ουδέτερα άτομα. Αντίθετα, η πρόσληψη ηλεκτρονίου από ένα ουδέτερο άτομο οδηγεί σε άυξηση της ατομικής του ακτίνας γι'αυτό και τα ανιόντα έχουν πάντοτε μεγαλύτερο μέγεθος από τα αντίστοιχα ουδέτερα άτομα.

;Ιδιότητες ετεροπολικών ενώσεων 
* είναι στερεές.
* είναι κρυσταλλικές
* έχουν ως δομικές ομάδες τα ιόντα
* έχουν ψηλό σημείο τήξης και ζέσης
* διαλύονται στο νερό και στους άλλους πολικούς διαλύτες
* τα τήγματα και τα υδατικά διαλύματα είναι καλοί αγωγοί του ρεύματος 

Κατηγορία:Χημικός δεσμός
Δεσμός υδρογόνου

μικρογραφία|Δεσμός υδρογόνου μεταξύ δύο μορίων νερού


Στη χημεία, **δεσμός υδρογόνου** ονομάζεται ένα είδος ελκτικής διαμοριακής δύναμης που αναπτύσσεται μεταξύ δύο μερικών ηλεκτρικών φορτιών αντίθετης πολικότητας, λόγω ανισομερούς κατανομής του ηλεκτρικού φορτίου των μορίων. Αν και είναι ισχυρότερος από τις περισσότερες άλλες διαμοριακές δυνάμεις, ένας τυπικός δεσμός υδρογόνου είναι ασθενέστερος τόσο του ιοντικού όσο και του ομοιοπολικού δεσμού.

Όπως υποδηλώνει το όνομα "δεσμός υδρογόνου", ένα μέλος του δεσμού περιλαμβάνει ένα άτομο υδρογόνου. Το άτομο του υδρογόνου πρέπει να συνδέεται με ένα από τα στοιχεία οξυγόνο, άζωτο ή φθόριο, που είναι όλα τους ισχυρά ηλεκτραρνητικά στοιχεία. Αυτά τα στοιχεία είναι γνωστά ως οι *δότες* του δεσμού υδρογόνου. Το ηλεκτραρνητικό στοιχείο προσελκύει το ηλεκτρονικό νέφος από την περιοχή γύρω από τον πυρήνα του ατόμου υδρογόνου και, εκτρέποντας το νέφος από το κέντρο, αφήνει το άτομο με θετικό μερικό φορτίο. Λόγω του μικρού μεγέθους του υδρογόνου σε σχέση με άλλα άτομα και μόρια, το προκύπτον φορτίο, αν και μόνο μερικό, εν τούτοις αντιπροσωπεύει μια σημαντική πυκνότητα φορτίου. Ένας δεσμός υδρογόνου προκύπτει όταν αυτή η ισχυρή θετική κατανομή φορτίου προσελκύει ένα ασύζευκτο ζεύγος ηλεκτρονίων ενός άλλου ατόμου, που γίνεται ο *δέκτης* του δεσμού υδρογόνου. 

Ο Δεσμός υδρογόνου είναι ένα ιδιαίτερο είδος διαμοριακής δύναμης. Συγκεκριμένα συνδέει μόρια όπως εκείνα του νερού στον πάγο. Τα άτομα του υδρογόνου ενός μορίου νερού που βρίσκονται εκατέρωθεν εκείνου του οξυγόνου έλκονται από άτομα οξυγόνου δύο γειτονικών μορίων με αποτέλεσμα να δημιουργούνται πλέον τρισδιάστατες μοριακές ενώσεις. Αυτή ακριβώς η έλξη είναι εκείνη που κάνει στερεό το νερό, δηλαδή πάγο.

## Εξωτερικοί σύνδεσμοι
* 

Κατηγορία:Υδρογόνο
Κατηγορία:Χημικός δεσμός
Χαναανικές γλώσσες

Οι **Χαναανικές γλώσσες** είναι μια υποοικογένεια των σημιτικών γλωσσών και μιλιόταν από τους αρχαίους λαούς που κατοικούσαν την περιοχή της Χαναάν, ανάμεσα σε άλλους από τους Εβραίους, τους Φιλισταίους, τους Φοίνικες και τους Χαναανίτες.

Οι Χαναανικές γλώσσες περιλαμβάνουν τη Φοινικική, τη Φιλισταϊκή, την Αμοριτική, τη Μωαβιτική, την Εδομιτική και την Εβραϊκή γλώσσα.

Οι Χαναανικές γλώσσες αποτελούν μαζί με την Ουγγαριτική, την Αραμαϊκή και την Αμοριτική τη βορειοδυτική ομάδα των σημιτικών γλωσσών.
Μαρία Καποβίγια

Η **Μαρία Έστερ ντε Καποβίγια** (María Esther Heredia Lecaro de Capovilla, 14 Σεπτεμβρίου 1889 - 27 Αυγούστου 2006) ήταν ο γηραιότερος άνθρωπος στον κόσμο μέχρι το θάνατό της, το 2006, αναγνωρισμένη από το βιβλίο των ρεκόρ Γκίνες. Η Καποβίγια, από τον Ισημερινό, ανακηρύχθηκε μεγαλύτερο σε ηλικία πρόσωπο στον κόσμο στις 9 Δεκεμβρίου 2005. Ξεπέρασε την Ολλανδέζα  Hendrikje Van Andel-Schipper (που πιστευόταν ότι ήταν το γηραιότερο πρόσωπο στον κόσμο από τις 29 Μάη του 2004 ως το θάνατό της, στις 30 Αυγούστου 2005) και την  Elizabeth Bolden (που πιστευόταν ως το γηραιότερο πρόσωπο στον κόσμο από τις 30 Αυγούστου 2005 ως τις 9 Δεκεμβρίου 2005). Το Guinness υπογραμμίζει ότι η  "Maria Esther de Capovilla" από το Γκουαγιακίλ δεν έκλεισε μόνο τα 116 χρόνια της αλλά έχει και γραπτά έγγραφα που πιστοποιούν την ακριβή γέννησή της. Η γερόντισσα από το Γκουαγιακίλ ήταν κόρη στρατιωτικού και ποτέ στη ζωή της δεν κάπνισε ή ήπιε ποτά. Παντρεύτηκε το 1917, με το Χιλιανό αξιωματικό, Antonio Capovilla, ο οποίος πέθανε το 1949. Απέκτησαν 5 παιδιά,από τα οποία ζούσαν τα 3 το 2005. Ειχε επίσης 11 εγγόνια, 20 δισέγγονα και 2 τρισέγγονα. Ήταν το τελευταίο επιζών πρόσωπο που γεννήθηκε τη δεκαετία του 1880 . Τη διαδέχθηκε στον τίτλο του γηραιότερου προσώπου εν ζωή στον κόσμο, η Ελίζαμπεθ Μπόλντεν, η οποία ανέκτησε έτσι τον τίτλο της.

## Παραπομπές


## Πηγές
* guinnessworldrecords.com
* The word from the world's oldest person (με φωτογραφία)
* 116-Year-Old Ecuadorean Woman is Oldest Living Person
* World's Oldest Woman dies at 116
* Ecuadoran woman who once drank donkey milk is now world's oldest (συμπεριλαμβάνεται οικογενειακή φωτογραφία)
* Ecuadorean woman, 116, is world's oldest (story notes Mrs Capovilla walks with assistance, not unaided)

Καποβίγια Μαρία
Γερμανική Βικιπαίδεια

Η **Γερμανική Βικιπαίδεια** είναι η έκδοση της Βικιπαίδειας στη γερμανική γλώσσα. Δημιουργήθηκε στις 16 Μαρτίου 2001 και στις 27 Δεκεμβρίου 2009 συμπλήρωσε το ένα εκατομμύριο άρθρα. Σήμερα (Φεβρουάριος 2017) έχει σχεδόν 2.489.000 άρθρα http://de.wikipedia.org/wiki/Spezial:Statistics.

## Σύνδεσμοι

*Η Γερμανική Βικιπαίδεια
*Στατιστικά για την Γερμανική Βικιπαίδεια 
*Στατιστικά άρθρων με υψηλή επισκεψιμότητα

Κατηγορία:Βικιπαίδειες ανά γλώσσα
Βικιπαιδ
Φελίπε Καλδερόν

Ο **Φελίπε Καλδερόν** (*Felipe de Jesús Calderón Hinojosa*, 18 Αυγούστου 1962) είναι πολιτικός από το Μεξικό. Το πλήρες όνομά του είναι *Φελίπε ντε Χεσούς Καλδερόν Ινοχόσα* (Felipe de Jesús Calderón Hinojosa) και κέρδισε τις προεδρικές εκλογές του 2006 με το Κόμμα Εθνικής Δράσης(PAN),του οποίου ήταν Πρόεδρος το 1996-99.

## Εκλογές 2006
Οι εκλογές της 2ας Ιουλίου του 2006 ήταν αμφίρροπες και χρειάστηκε επανακαταμέτρηση των ψήφων. Ο συντηρητικός υποψήφιος Καλδερόν ήταν ο νικητής, σύμφωνα με τα επίσημα αποτελέσματα που ανακοινώθηκαν στις 6 Ιουλίου του 2006 από την Κεντρική Εκλογική Επιτροπή.

Συγκεκριμένα, με καταμετρημένο το σύνολο των ψήφων, ο Καλδερόν έλαβε ποσοστό 35,88%, έναντι 35,31% του βασικού αντιπάλου του, υποψηφίου της αριστεράς Αντρές Μανουέλ Λόπες Ομπραδόρ, ο οποίος διαφώνησε με τα αποτελέσματα και διαμαρτυρήθηκε τις επόμενες ημέρες.
Το ανώτατο εκλογοδικείο του Μεξικού απέρριψε τις καταγγελίες του κεντροαριστερού υποψηφίου Λόπες Ομπραδόρ για νοθεία στις εκλογές του Ιουλίου για την ανάδειξη του Κογκρέσου, δίνοντας στον συντηρητικό υποψήφιο Φελίπε Καλδερόν την πλειοψηφία στην Εθνοσυνέλευση, στις 16 Αυγούστου του 2006. 

Ο κεντροαριστερός υποψήφιος Λόπες Ομπραδόρ και το κόμμα της Δημοκρατικής Επανάστασης (PRD) του οποίου ηγείται έκαναν λόγο περί νοθείας του αποτελέσματος των εκλογών της 2 Ιουλίου, στις οποίες η συντηρητική παράταξη φέρεται να κέρδισε με πολύ μικρή διαφορά.
Το PRD είχε αμφισβητήσει και ορισμένα αποτελέσματα στις εκλογές για το Κογκρέσο.

Το κυβερνών κόμμα Εθνικής Δράσης (PAN) του Καλδερόν θα διαθέτει 52 έδρες στην Γερουσία, τις περισσότερες από κάθε άλλο κόμμα, αλλά δεν εξασφαλίζει την απόλυτη πλειοψηφία, σύμφωνα με την απόφαση του εκλογοδικείου. Το Θεσμικό Επαναστατικό κόμμα (PRI), που κυβέρνησε το Μεξικό το μεγαλύτερο μέρος του 20ού αιώνα, θα περιορισθεί σε 33 έδρες στην Γερουσία, ενώ το PRD του Ομπραδόρ θα έχει μόλις 28 έδρες. Το PAN θα έχει 206 έδρες στην κάτω βουλή, το PRD 123 και το PRI 105.

Δεκάδες χιλιάδες υποστηρικτές του Ομπραδόρ πραγματοποιούσαν καθημερινά διαδηλώσεις και συγκεντρώσεις διαμαρτυρόμενοι για το ότι το εκλογοδικείο δεν αποφάσισε πλήρη επανακαταμέτρηση των ψήφων. Οι υποστηρικτές του Ομπραδόρ είχαν κατασκηνώσει στην γιγάντια πλατεία Σόκαλο της πόλης του Μεξικού -το συμβολικό κέντρο της εξουσίας στη χώρα- και κατά μήκος της κεντρικής λεωφόρου Ρεφόρμα. Στις 28 Αυγούστου του 2006 το Ανώτατο Δικαστήριο της χώρας απεφάνθη ότι οι όποιες παρατυπίες δεν αλλοιώνουν το εκλογικό αποτέλεσμα, και κατά συνέπεια ο συντηρητικός Καλντερόν κέρδισε έστω και με 0,6%.Ο Καλδερόν ορκίστηκε Πρόεδρος την 1η Δεκεμβρίου του 2006.

### Βουλευτικές εκλογές 2009
Στις ενδιάμεσες βουλευτικές εκλογές για την Κάτω Βουλή, οι οποίες διεξήχθησαν στις 5 Ιουλίου του 2009, το κυβερνών κόμμα (Κόμμα Εθνικής Δράσης, PAN) του προέδρου Καλδερόν υπέστη ήττα. Αντίθετα, το κόμμα της αντιπολίτευσης (Θεσμικό Επαναστατικό Κόμμα, PRI) έγινε ξανά το μεγαλύτερο κόμμα στο Κογκρέσο. Σύμφωνα με τα αποτελέσματα, το PRI κέρδισε γύρω στο 37 τοις εκατό των ψήφων στο Κογκρέσο, έναντι γύρω στο 28% για το κυβερνών συντηρητικό κόμμα του Καλδερόν (PAN).

## Παραπομπές


Κατηγορία:Πρόεδροι του Μεξικού
Γαλλική Βικιπαίδεια

Η **Γαλλική Βικιπαίδεια** είναι η έκδοση της Βικιπαίδειας στη γαλλική γλώσσα. Δημιουργήθηκε τον Μάρτιο του 2001. Σήμερα (Νοέμβριος 2018) έχει περισσότερα από 2.255.000 λήμματα http://fr.wikipedia.org/wiki/Special:Statistics.

## Σύνδεσμοι
* Η Γαλλική Βικιπαίδεια

Γαλλικη
Πολωνική Βικιπαίδεια

Η **Πολωνική Βικιπαίδεια** (πολωνικά: *Polskojęzyczna Wikipedia*) είναι η έκδοση της Βικιπαίδεια στην πολωνική γλώσσα, μιας ελεύθερης διαδικτυακής εγκυκλοπαίδειας. Δημιουργήθηκε στις 26 Σεπτεμβρίου 2001 και τώρα έχει περίπου 1.483.000 λήμματα, καθιστώντας την τη 10η μεγαλύτερη έκδοση της Βικιπαίδεια συνολικά. Είναι επίσης η δεύτερη μεγαλύτερη έκδοση σε σλαβική γλώσσα, μετά τη Ρωσική Βικιπαίδεια.

## Ιστορία

Η Πολωνική Βικιπαίδεια δημιουργήθηκε τον Σεπτέμβριο του 2001 με το domain wiki.rozeta.com.pl.. Αρχικά φιλοξενήθηκε από έναν διακομιστή σε ένα κουτί για παπούτσια μέσα στην ντουλάπα ενός από τους ιδρυτές της, του Πάβεου Γιόχιμ. Μετά από πρόταση των ιδρυτών της Αγγλικής Βικιπαίδειας, ο ιστότοπος ενσωματώθηκε στο διεθνές έργο ως  στις 12 Ιανουαρίου 2002 και ως  στις 22 Νοεμβρίου του ίδιου έτους. Για να αποφευχθούν κυβερνοκαταλήψεις που θα μπορούσαν να απογοητεύσουν πιθανούς χρήστες, η Πολωνική Βικιπαίδεια έχει επίσης τον δικό της domain, wikipedia.pl, ο οποίος ανακατευθύνει στο pl.wikipedia.org.

Στις 27 Ιανουαρίου 2005, οι ιδρυτές της Πολωνικής Βικιπαίδειας, Κσίστοφ Π. Γιασιουτόβιτς και Πάβεου Γιόχιμ, έλαβαν το βραβείο «Internet Citizen of the Year 2004» που εκδόθηκε από την κοινωνία του Διαδικτύου Ομπιβατέφσκι («Δημόσιο Διαδίκτυο»).

Τον Ιούλιο του 2005, το πρόγραμμα bot *tsca.bot* έλαβε εντολή να ανεβάσει στατιστικά στοιχεία από επίσημες κυβερνητικές σελίδες σχετικά με γαλλικούς, πολωνικούς και ιταλικούς δήμους στην Πολωνική Βικιπαίδεια. Σε λίγους μήνες, το bot ανέβασε περισσότερα από 40.000 λήμματα. Στις 13 Οκτωβρίου 2009, η Πολωνική Βικιπαίδεια έλαβε μια «ειδική αναγνώριση για την κοινωνική καινοτομία» στην τελετή του Βραβείου Γιαν Γουκασιέβιτς 2009, η οποία αναγνώρισε τις πιο καινοτόμες πολωνικές εταιρείες πληροφορικής. Η Πολωνική Βικιπαίδεια ξεπέρασε τα 1.000.000 λήμματα στις 24 Σεπτεμβρίου 2013. Τον Απρίλιο του 2016, το έργο είχε 1.140 ενεργούς χρήστες που έκαναν τουλάχιστον πέντε τροποποιήσεις τον ίδιο μήνα.

## Πολωνική Βικιπαίδεια σε DVD

Το κείμενο της Πολωνικής Βικιπαίδειας δημοσιεύθηκε για πρώτη φορά σε DVD μαζί με την έντυπη έκδοση του περιοδικού Enter SPECIAL τον Αύγουστο του 2005. Ο εκδότης δεν προσπάθησε να επικοινωνήσει με το Ίδρυμα Wikimedia πριν από τη διάθεση του DVD στην αγορά και το η ίδια η έκδοση αποδείχθηκε παράνομη, καθώς παραβίασε την Άδεια Ελεύθερης Τεκμηρίωσης GNU. Επιπλέον, το λογισμικό που χρησιμοποιήθηκε στο DVD λειτουργούσε ακατάλληλα στα Microsoft Windows 98.

Μια δεύτερη έκδοση DVD προετοιμάστηκε ως κοινό έργο του Wikimedia Polska (το πολωνικό παράρτημα του Ιδρύματος Wikimedia) και του πολωνικού εκδοτικού οίκου Helion. Περιείχε λήμματα γραμμένα πριν από τις 4 Ιουνίου 2006. Η έκδοση ολοκληρώθηκε στις 24 Νοεμβρίου 2006 και κυκλοφόρησε στα τέλη Ιουλίου 2007 με τιμή αγοράς 39 ζουότι.

## Παραπομπές


## Εξωτερικοί σύνδεσμοι

* Πολωνική Βικιπαίδεια (πολωνικά)
* Έκδοση για κινητά της Πολωνικής Βικιπαίδειας (πολωνικά)
Κατηγορία:Βικιπαίδειες ανά γλώσσα
Βικιπαιδεια
Ιαπωνική Βικιπαίδεια

Η **Ιαπωνική Βικιπαίδεια** είναι η έκδοση της Βικιπαίδειας στην ιαπωνική γλώσσα. Σήμερα (Νοέμβριος 2018) είναι η 13η Βικιπαίδεια σε αριθμό λημμάτων, έχοντας πάνω από 1.128.000 λήμματα http://ja.wikipedia.org/wiki/%E7%89%B9%E5%88%A5:Statistics.

## Σύνδεσμοι
* Η Ιαπωνική Βικιπαίδεια

Ιαπωνικη
Ολλανδική Βικιπαίδεια

Η **Ολλανδική Βικιπαίδεια** είναι η έκδοση της Βικιπαίδειας στην ολλανδική γλώσσα. Δημιουργήθηκε στις 19 Ιουνίου 2001 και σήμερα (Νοέμβριος 2018) έχει περισσότερα από 1.949.000 λήμματα (έκτη μεταξύ όλων σε αριθμό λημμάτων). Έφθασε το 1.000.000 λήμματα στις 17 Δεκεμβρίου 2011, με τη χρήση bot.

## Σύνδεσμοι
* Η Ολλανδική Βικιπαίδεια

Ολλανδικ
Ιταλική Βικιπαίδεια

Η **Ιταλική Βικιπαίδεια** είναι η έκδοση της Βικιπαίδειας στην ιταλική γλώσσα. Δημιουργήθηκε τον Ιανουάριο του 2002 και σήμερα (Νοέμβριος 2018) έχει περισσότερα από 1.640.000 λήμματα http://it.wikipedia.org/wiki/Speciale:Statistics.

## Σύνδεσμοι
*Η Ιταλική Βικιπαίδεια
*Στατιστικά για την Ιταλική Βικιπαίδεια 
*Στατιστικά άρθρων με υψηλή επισκεψιμότητα

Ιταλικ
Σουηδική Βικιπαίδεια

Η **Σουηδική Βικιπαίδεια** είναι η έκδοση της Βικιπαίδειας στη σουηδική γλώσσα. Δημιουργήθηκε στις 23 Μαΐου 2001 και σήμερα (Ιούνιος 2021) είναι η τρίτη μεγαλύτερη σε αριθμό λημμάτων με περισσότερα από 3.122.000 λήμματα.

Η σουηδική Βικιπαίδεια έχει πάνω από 3 εκατομμύρια λήμματα, κυρίως χάρη στη συνεισφορά του ρομπότ Lsjbot, μεταξύ του 2013 και του 2016, με γεωγραφικά και βιολογικά λήμματα, μέχρι τον Νοέμβριο του 2016. 

Ενώ οι περισσότερες Βικιπαίδειες έχουν σταθερή άνοδο λημμάτων, η παραγωγή λημμάτων από το ρομπότ σταμάτησε στις 12 Νοεμβρίου 2016 και έπειτα ακολούθησε μια σημαντική διαγραφή λημμάτων, υποχωρώντας από τα 3.79 εκατομμύρια στα 3.74 εκατομμύρια μέχρι τον Ιανουάριο του 2020. Από τον Ιούλιο του 2020 λόγω της επιταχυμένης διαγραφής αυτών των λημμάτων, ο αριθμός των λημμάτων έχει μειωθεί από τα 3.72 εκατομμύρια στα 3.12 εκατομμύρια λήμματα, λόγω προβλημάτων τεκμηρίωσης και άλλων αιτιών. 

Πάντως, αρκετά ποιοτικά στοιχεία έχουν βελτιωθεί σημαντικά λόγω των διαγραφών.

## Σύνδεσμοι
* Η Σουηδική Βικιπαίδεια

Σουηδ
Βικιπαιδεια
Ισπανική Βικιπαίδεια

Η **Ισπανική Βικιπαίδεια** είναι η έκδοση της Βικιπαίδειας στην ισπανική γλώσσα. Δημιουργήθηκε τον Μάιο του 2001 και σήμερα (Νοέμβριος 2018) έχει πάνω από 1.630.000 λήμματα http://es.wikipedia.org/wiki/Especial:Statistics.

## Σύνδεσμοι
* Η Ισπανική Βικιπαίδεια
*Στατιστικά για την Ισπανική Βικιπαίδεια
*Στατιστικά άρθρων με υψηλή επισκεψιμότητα

Ισπανικ
Βικιπαιδ
Ρωσική Βικιπαίδεια

Η **Ρωσική Βικιπαίδεια** είναι η έκδοση της Βικιπαίδειας στη ρωσική γλώσσα. Δημιουργήθηκε στις 11 Μαΐου 2001 και σήμερα (Ιανουάριος 2024) έχει περισσότερα από 1.900.000 λήμματα, κατατασσόμενη στην έβδομη θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας. Το 2013 η Ρωσική Βικιπαίδεια απέκτησε το 1.000.000 της άρθρο στις 11 Μαΐου. 

thumb|Οι χώρες στις οποίες η πιο δημοφιλής Βικιπαίδεια είναι η Ρωσική.

## Παραπομπές


## Εξωτερικοί σύνδεσμοι
* Η Ρωσική Βικιπαίδεια

Ρωσικη
Βικιπαιδεια
Κροατική Βικιπαίδεια

Η **Κροατική Βικιπαίδεια** (*Wikipedija na hrvatskom jeziku*) είναι η έκδοση της Βικιπαίδειας στην κροατική γλώσσα. Σήμερα (Νοέμβριος 2018) έχει περισσότερα από 200.000 λήμματα http://hr.wikipedia.org/wiki/Posebno:Statistics.

## Σύνδεσμοι
* Η Κροατική Βικιπαίδεια

Κροατικη
Βικιπαιδεια
Βικιπαιδεια
ITunes

Το **iTunes** είναι μια εφαρμογή αναπαραγωγής πολυμέσων που δημιουργήθηκε από την Apple Inc. στις 9 Ιανουαρίου 2001. Το πρόγραμμα χρησιμοποιείται επίσης ως διεπιφάνεια οργάνωσης του δημοφιλούς φορητού αναπαραγωγέα iPod της ίδιας εταιρείας. Επιπλέον συνδέεται με το iTunes Store (παλιά ονομασία iTunes Music Store), ηλεκτρονικό κατάστημα που πουλά, νόμιμα, προστατευμένη ψηφιακή μουσική και ψηφιακά βίντεο.

Μέσα από την υπηρεσία Apple Music οι χρήστες του **iTunes** έχουν πρόσβαση σε περισσότερα 50 εκατομμύρια τραγούδια τα οποία προβάλλονται χωρίς την αναπαραγωγή διαφημίσεων εμβόλιμα. Η ψηφιακή βιβλιοθήκη τραγουδιών μπορεί να χρησιμοποιηθεί από οποιαδήποτε συσκευή Apple. Επίσης μπορούν να δουν ταινίες ακόμα κι αν δεν είναι συνδεδεμένοι στο διαδίκτυο. 

Για τη χρήση των παραπάνω υπηρεσιών απαιτείται συνδρομή. 

## Παραπομπές


Κατηγορία:Λογισμικό Apple
Κατηγορία:Ψηφιακός ήχος
Κατηγορία:IOS (Apple)
Κατηγορία:MacOS
Σλοβενική Βικιπαίδεια

Η **Σλοβενική Βικιπαίδεια** είναι η έκδοση της Βικιπαίδειας στη σλοβενική γλώσσα. Δημιουργήθηκε στις 8 Μαρτίου 2002 και σήμερα (Δεκέμβριος 2018) έχει περισσότερα από 162.800 λήμματα (45η σε αριθμό λημμάτων από όλες τις γλωσσικές εκδόσεις της Βικιπαίδειας).

## Σύνδεσμοι
* Η Σλοβενική Βικιπαίδεια

Σλοβενι
Πορτογαλική Βικιπαίδεια

Η **Πορτογαλική Βικιπαίδεια** είναι η έκδοση της Βικιπαίδειας στην πορτογαλική γλώσσα. Δημιουργήθηκε τον Ιούνιο του 2001 και σήμερα (Νοέμβριος 2018) έχει σχεδόν 1.011.000 λήμματα, κατατασσόμενη στη 15η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

## Στατιστικά

## Παραπομπές


## Σύνδεσμοι
*Η Πορτογαλική Βικιπαίδεια
*Στατιστικά για την Πορτογαλική Βικιπαίδεια 
*Στατιστικά λημμάτων με υψηλή επισκεψιμότητα

Πορτογαλικη
Βικιπαιδεια
Τσεχική Βικιπαίδεια

Η **Τσεχική Βικιπαίδεια** είναι η έκδοση της Βικιπαίδειας στην τσεχική γλώσσα. Δημιουργήθηκε τον Νοέμβριο του 2002 και σήμερα (2 Δεκεμβρίου 2018) έχει 417.358 λήμματα (27η σε αριθμό λημμάτων από όλες τις εκδόσεις της Βικιπαίδειας).

## Σύνδεσμοι

* Η Τσεχική Βικιπαίδεια

Τσεχι
Χημικό σθένος

Ως **χημικό σθένος** χαρακτηρίζεται αφενός η αναλογία ένωσης ενός στοιχείου με άλλα, αφετέρου η ενωτική ικανότητα αυτού. Προσδιορίζεται δε από τα ηλεκτρόνια της εξωτερικής στοιβάδας του ατόμου του στοιχείου.

## Γενικά
Κάθε στοιχείο έχει συγκεκριμένη ενωτική ικανότητα - χημικό σθένος προκειμένου αυτό να καταστεί κορεσμένη χημικής ένωση. Το σθένος του υδρογόνου για παράδειγμα είναι 1, εξ ου και ονομάζεται **μονοσθενές** (στοιχείο), του οξυγόνου 2, (*δισθενές*), του άνθρακα 4 (*τετρασθενές*) κλπ. 
Όταν λοιπόν δύο ή περισσότερα στοιχεία συγκροτούν μια χημική ένωση συνδυάζονται μεταξύ τους με καθορισμένες αναλογίες που καθορίζονται ακριβώς από τα σθένη τους. Έτσι 2 μέρη υδρογόνου θα πρέπει να ενωθούν με 1 μέρος οξυγόνου για να σ3;
Ορισμένα στοιχεία εμφανίζονται με περισσότερα του ενός σθένη. Όπως π.χ. ο σίδηρος που εμφανίζεται άλλοτε με 2 και άλλοτε με 3 σθένη, δηλαδή άλλοτε δισθενής και άλλοτε τρισθενής.

## Προσδιορισμός σθένους
Κατ΄ αρχήν το σθένος ενός χημικού στοιχείου προσδιορίζεται ανάλογα με τον αριθμό των ατόμων του υδρογόνου που μπορεί να ενωθεί με το άτομο του στοιχείου προκειμένου να δημιουργήσει κορεσμένο μόριο χημικής ένωσης. Ανάλογα δε του απαιτούμενου αυτού αριθμού χαρακτηρίζεται και μονσθενές, δισθενές, τρισθενές κ.λπ.
Υφίστανται όμως και χημικά στοιχεία που δεν σχηματίζουν ενώσεις με το υδρογόνο. Στη περίπτωση αυτή το σθένος των στοιχείων αυτών προσδιορίζεται από το σχηματισμό ένωσης με άλλο στοιχείο γνωστού χημικού σθένους. Έτσι το σθένος των μετάλλων που οι ενώσεις τους με το υδρογόνο είναι σπάνιες λαμβάνεται κυρίως υπόψη οι ενώσεις τους με το χλώριο όπου πάντοτε σ΄ αυτές φέρεται ως μονοσθενές.
* Σημειώνεται ότι από τα αμέταλλα στοιχεία συνηθέστερα(*):
:**μονοσθενή** είναι: το φθόριο, το χλώριο, το βρώμιο και ιώδιο.
:**δισθενή** είναι: το οξυγόνο, το θείο, το σελήνιο και το τελούριο.
:**τρισθενή** είναι: το άζωτο, ο φωσφόρος, το αρσενικό, το αντιμόνιο και το βόριο, και ακόμη
:**τετρασθενή** είναι: ο άνθρακας και το πυρίτιο.

## Συμβολισμός
* Το χημικό σθένος συμβολίζεται με ένα λατινικό αριθμό μόνο στο όνομα της ένωσης π.χ. "χλωρίδιο του σιδήρου (ΙΙ)" ή FeCl2, "οξείδιο του σιδήρου (ΙΙΙ)" ή Fe2O3.

Κατηγορία:Χημικές ιδιότητες
Κατηγορία:Ύλη
Κρύσταλλος

[thumb|right|300px|Κρύσταλλοι ορυκτού [χαλαζίας|χαλαζία]]
Ως **κρύσταλλος** χαρακτηρίζεται οποιοδήποτε στερεό που παρουσιάζει κανονική γεωμετρική διάταξη των δομικών του μερών.

Το αλμυρό νερό αν μείνει ελεύθερο στον αέρα κι αρχίζει να εξατμίζεται θα σχηματιστούν λευκοί μικροσκοπικοί κρύσταλλοι από αλάτι. Πολλές χημικές ενώσεις όταν απομονώνονται από τα διαλύματά τους δημιουργούν κρυστάλλους όπως επίσης και τα περισσότερα τήγματα (προϊόντα τήξης), όταν αυτά στερεοποιούνται. Κρύσταλλοι μπορούν να σχηματιστούν και υπό ορισμένες συνθήκες πίεσης και θερμοκρασίας. Ακόμη, μερικά στοιχεία σχηματίζουν κρυστάλλους, όπως για παράδειγμα το ιώδιο.

Η διαδικασία κατά την οποία σχηματίζονται οι κρύσταλλοι ονομάζεται **κρυστάλλωση**.

Τα δομικά μέρη ενός κρυστάλλου (άτομα, ιόντα ή μόρια) σχηματίζουν συνδεόμενα ένα **[[κρυσταλλικό πλέγμα]]**, που μεγαλώνει κάθε φορά που προστίθεται σ΄αυτό νέα ποσότητα δομικών μερών. Από τη γεωμετρία του κρυσταλλικού πλέγματος εξαρτάται και το σχήμα αλλά και οι φυσικές ιδιότητες της κρυστάλλου. Χαρακτηριστική περίπτωση αποτελούν το διαμάντι και ο γραφίτης, των οποίων οι κρύσταλλοι αποτελούνται από άτομα άνθρακα, με διαφορετική διάταξη όμως μεταξύ τους. Στο παράδειγμα του αλατιού οι κρύσταλλοι είναι κυβικοί.

Πολλοί κρύσταλλοι εμφανίζουν πανέμορφο σχήμα και χρώμα, με συνέπεια να χρησιμοποιούνται ως πολύτιμοι λίθοι. Αλλά και άλλοι λόγω της εσωτερικής τους δομής διαδραματίζουν αρκετό σοβαρό ρόλο στη βιομηχανία. Για παράδειγμα κρύσταλλοι χαλαζία χρησιμοποιούνται σε χρονόμετρα υψηλής ακριβείας, ομοίως πυριτίου σε ηλεκτρονικές διατάξεις, ενώ τα διαμάντια στην κατασκευή τρυπανιών.

## Δείτε επίσης
*Κρυσταλλικό σύστημα
*Κρυσταλλογραφία
*Γιγαντιαία δομή
*Υγρός κρύσταλλος
*Ακτίνες Χ
*Πέτρωμα
*Ορυκτό
*Ιοντικός κρύσταλλος

*
κατηγορία:Θεμελιώδεις έννοιες της φυσικής
Αντιστασιαστές

right|100px|thumb|Αντιστασιαστές #6
Οι **Αντιστασιαστές** είναι ένα φανζίν με κόμικς που αυτοεκδίδει ο Σπύρος-Ευάγγελος Αρμένης

Έχει θέμα τις περιπέτειες κάποιων υπερηρώων με μορφή ζώου. Το κόμικ διακωμωδεί πολλά κλισέ των αμερικάνικων κόμικς.

Μέχρι σήμερα (2006) έχει κυκλοφορήσει 9 τεύχη.

## Εξωτερικοί σύνδεσμοι
Οι Αντιστασιαστές στο comicdom.gr

Κατηγορία:Κόμικς φανζίν
Ανδρομέδα (φανζίν)

thumb|right|Ανδρομέδα
Η **Ανδρομέδα** είναι ένα φανζίν επιστημονικής φαντασίας.

Εκδότης του ήταν ο *Χρήστος Λάζος*.

Στην δεύτερη περίοδό του (1990-1994) εκδόθηκαν 25 τεύχη.

## Κατάλογος τευχών

**Περίοδος Α**

**Περίοδος Β**
*Τεύχος 1: Σεπτέμβριος - Οκτώβριος 1990
*Τεύχος 2: Νοέμβριος - Δεκέμβριος 1990
*Τεύχος 3: Ιανουάριος - Φεβρουάριος 1991
*Τεύχος 4: Μάρτιος - Απρίλιος 1991
*Τεύχος 5: Μάιος - Ιούνιος 1991
*Τεύχος 6: Ιούλιος - Αύγουστος 1991
*Τεύχος 7: Σεπτέμβριος - Οκτώβριος 1991
*Τεύχος 8: Νοέμβριος - Δεκέμβριος 1991
*Τεύχος 9: Ιανουάριος - Φεβρουάριος 1992
*Τεύχος 10: Μάρτιος - Απρίλιος 1992
*Τεύχος 11: Μάιος - Ιούνιος 1992
*Τεύχος 12: Ιούλιος - Αύγουστος 1992
*Τεύχος 13: Σεπτέμβριος - Οκτώβριος 1992
*Τεύχος 14: Νοέμβριος - Δεκέμβριος 1992
*Τεύχος 15: Ιανουάριος - Φεβρουάριος 1993
*Τεύχος 16: Μάρτιος - Απρίλιος 1993
*Τεύχος 17: Μάιος - Ιούνιος 1993
*Τεύχος 18: Ιούλιος - Αύγουστος 1993
*Τεύχος 19: Σεπτέμβριος - Οκτώβριος 1993
*Τεύχος 20: Νοέμβριος - Δεκέμβριος 1993
*Τεύχος 21: Ιανουάριος - Φεβρουάριος 1994
*Τεύχος 22 - 23: Μάρτιος - Ιούνιος 1994
*Τεύχος 24: Ιούλιος - Αύγουστος 1994
*Τεύχος 25: Σεπτέμβριος - Οκτώβριος 1994

Κατηγορία:Φανζίν
Ωρίων Αστρονομική Εταιρεία Πάτρας

Η **Αστρονομική Εταιρεία Πάτρας**, γνωστή με το διακριτικό όνομα **Ωρίων**, ιδρύθηκε τον Μάρτιο του 2001 και αριθμεί περισσότερα από 100 μέλη. Φιλοξενείται στο χώρο του Εργαστηρίου Αστρονομίας του Φυσικού Τμήματος του Πανεπιστημίου Πατρών. Σκοπός της είναι η διάδοση της Αστρονομίας, της Αστροφυσικής και γενικά των Επιστημών του Διαστήματος στο κοινό. Για το σκοπό αυτό οργανώνει εκδηλώσεις όπως διαλέξεις για το κοινό, αστρονομικές παρατηρήσεις, σεμινάρια, εξορμήσεις σε αστεροσκοπεία και αστρονομικά ιδρύματα και συνεργάζεται με εκπαιδευτικούς φορείς της Πάτρας.

## Ιστορικά
Κατά την τριετία 1998-2001 στο Πανεπιστήμιο της Πάτρας πραγματοποιούνταν συναντήσεις στο χώρο του εργαστηρίου αστρονομίας, όπου γινόταν συζητήσεις γύρω από θέματα που άπτονταν των επιστημών του διαστήματος. Το 2001, ένας πυρήνας φοιτητών που συναντήθηκαν μέσω του αστρονομικού site Astrovox, ήρθε σε επαφή με τον επίκουρο καθηγητή Βασίλη Ζαφειρόπουλο που διοργάνωνε τις αστρονομικές συζητήσεις. Ως αποτέλεσμα, το πρώτο τρίμηνο του 2001 αποφασίστηκε να δημιουργηθεί μια εταιρεία στα πρότυπα των υπόλοιπων αστρονομικών συλλόγων που υπήρχαν στην Ελλάδα με σκοπό να συνενώσει όλους τους φίλους της αστρονομίας που βρίσκονται στην ευρύτερη περιοχή της Πάτρας και παράλληλα να οργανώσει μια πληθώρα δραστηριοτήτων. Το Μάρτιο του 2001 πραγματοποιήθηκε η γενική συνέλευση των ιδρυτικών μελών. Αφού ψηφίστηκε το καταστατικό και συζητήθηκαν διάφορες λεπτομέρειες σχετικά με τη λειτουργία της εταιρείας, κινήθηκαν οι νομικές διαδικασίες για την αναγνώρισή της από το πρωτοδικείο και αποφασίστηκε η συγκρότηση της τριμελούς διοικούσας επιτροπής η οποία θα αναλάμβανε τη διοίκηση μέχρι την πρώτη γενική συνέλευση. Η επιτροπή αυτή αποτελείτο από τους Β. Ζαφειρόπουλο Β., Α. Παπαλάμπρου και Κ. Γουργουλιάτο. Παράλληλα, αποφασίστηκαν και οι πρώτες δραστηριότητες της εταιρείας. Η πρώτη γενική συνέλευση του Ωρίωνα έλαβε χώρα τον Οκτώβριο του 2001 και ανέδειξε το πρώτο διοικητικό συμβούλιο της εταιρείας.

## Διοίκηση
Η Αστρονομική Εταιρεία Πάτρας "Ωρίων" διοικείται από το τέταρτο, στην ιστορία της, διοικητικό συμβούλιο που αποτελείται από τους κκ Ζαφειρόπουλο Βασίλειο (Πρόεδρο), Ματθαίου Αλέξιο (Αντιπρόεδρο), Χρυσόπουλο Ιωακείμ (Γραμματέα), Κουλουμβάκο Αθανάσιο (Ταμία) και Λιοδάκη Ιωάννη (Μέλος). 

## Εξωτερικοί σύνδεσμοι
*Ιστοσελίδα της Αστρονομικής Εταιρείας Πάτρας Ωρίων
*5ο Πανελλήνιο Συνέδριο Ερασιτεχνικής Αστρονομίας (2007)
*Αστρονομική Εγκυκλοπαίδεια astronomia.gr

Κατηγορία:Σύλλογοι και σωματεία της Πάτρας
Κατηγορία:Αστρονομικές Εταιρείες
Κατηγορία:Μη κερδοσκοπικοί οργανισμοί
Γαιάνθρακας

**Γαιάνθρακας** χαρακτηρίζεται κυρίως ο άνθρακας που εξορύσσεται από τη Γη, ο ορυκτός άνθρακας, σε αντιδιαστολή των  άλλων ανθράκων όπως του ξυλάνθρακα, οπτάνθρακα (κωκ) αιθάλης κ.ά. που λαμβάνονται κατόπιν ειδικής κατεργασίας των ξύλων, πετρελαίων, γαιανθράκων ή άλλων ανθρακούχων υλών.

Οι ορυκτοί άνθρακες εξορύσσονται στα ανθρακωρυχεία.

Γενικά, τους ορυκτούς άνθρακες τους διακρίνουμε σε εκείνους που δεν χρησιμοποιούνται ως καύσιμη ύλη (π.χ. γραφίτης, διαμάντι) και σε εκείνους που χρησιμοποιούνται ως καύσιμη ύλη και στην παραγωγή χημικών ενώσεων. Στους τελευταίους ανήκουν ο ανθρακίτης και γενικά οι λιθάνθρακες, οι φαιάνθρακες (επιμέρους κατηγορία των οποίων είναι ο λιγνίτης) και η τύρφη. Οι μεταξύ τους διαφορές οφείλονται όχι μόνο στην περιεκτικότητα του άνθρακα, του υδρογόνου και του οξυγόνου, αλλά και στην εξωτερική μορφή υπό την οποία απαντώνται. Ειδικότερα η τύρφη χρησιμοποιείται και για τον εμπλουτισμό καλλιεργήσιμων εδαφών.

Όλοι οι γαιάνθρακες περιέχουν τέφρα,(ανόργανα συστατικά) σε ποικίλλουσα ποσότητα, καθώς και ίχνη νερού (υγρασία). Ακόμα περιέχουν φωσφορικό οξύ σε μηδαμινές ποσότητες, θείο ενωμένο με σίδηρο και, εν μέρει, οργανικό, το οποίο και είναι το περισσότερο ανεπιθύμητο συστατικό τους. Η περιεκτικότητα θείου στους γαιάνθρακες υποβιβάζει τη ποιότητά τους. Σ΄ αυτό οφείλεται και κατά μέγα μέρος η μειονεκτικότητα των φαιανθράκων (που περιέχουν σημαντικές ποσότητες θείου), έναντι των λιθανθράκων.

Τέλος, οι γαιάνθρακες αποτελούνται από μίγματα πολυσυμπυκνωμένων  ενώσεων άνθρακα, υδρογόνου, οξυγόνου και αζώτου. Ο γραφίτης και το διαμάντι είναι σχεδόν τελείως καθαροί άνθρακες (άνω του 99%). Οι ως καύσιμη ύλη χρησιμοποιούμενοι γαιάνθρακες διαιρούνται ανάλογα εκ της περιεκτικότητας σε άνθρακα σε: ανθρακίτη, λιθάνθρακες, φαιάνθρακες (λιγνίτες) και τύρφη.

Από πετρολογικής άποψης, το διαμάντι είναι ορυκτό που ανευρίσκεται σε Πυριγενή πετρώματα, ο γραφίτης είναι ορυκτό μεταμορφωσιγενούς προέλευσης, ενώ οι υπόλοιποι ορυκτοί άνθρακες είναι ιζηματογενή πετρώματα.

Οι  καύσιμοι γαιάνθρακες μαζί με το πετρέλαιο και το φυσικό αέριο αποτελούν τα **ορυκτά καύσιμα**.

## Δείτε επίσης

*Γαιάνθρακας (καύσιμο)
*Φυσικά προϊόντα

## Πηγές
*"Νεώτερον Εγκυκλοπαιδικόν Λεξικόν Ηλίου" τ.4ος, σ.921-922
## Εξωτερικοί σύνδεσμοι

Κατηγορία:Ιζηματογενή πετρώματα
Κατηγορία:Ορυκτά καύσιμα
Κακαόδεντρο

Το **κακαόδεντρο** είναι αειθαλές τροπικό δασικό δέντρο, ιθαγενές τών ανατολικών ισημερινών περιοχών των Άνδεων. Η επιστημονική του ονομασία είναι ***Theobroma cacao*** (**Θεοβρώμα το κακάο**). Προκύπτει από τις λέξεις «θεός» και «βρώμα» (βλ. το ), δηλαδή είναι το «φαγητό των θεών». Το ύψος του κακαόδεντρου κυμαίνεται από 6 (συνήθως) έως και 12 μέτρα. Τα φύλλα του είναι απλά δερματώδη, επιμήκη και φθάνουν τα 30 εκατοστόμετρα. Τα άνθη του εμφανίζονται στον κορμό και στα κλαδιά. Είναι άοσμα και έχουν άσπρο, ροζ, κίτρινο ή λαμπρό κόκκινο χρώμα. Οι καρποί είναι μεγάλοι, ωοειδείς, κιτρινοκάστανοι έως μωβ και ωριμάζουν σε 4-6 μήνες. Οι ώριμοι καρποί έχουν μήκος 35 περίπου εκατοστόμετρα και διάμετρο περίπου 12. Κάθε καρπός περιέχει 20-40 ωοειδή σπέρματα καλυμμένα από μια γλυκόπικρη, άσπρη γλοιώδη σάρκα.

## Ποικιλίες και χρήσεις των καρπών

Το πιο μεγάλο μέρος της αγοράς κακάου προέρχεται από το κακαόδεντρο του τύπου φοραστέρο (*forastero*).
Ένας άλλος τύπος κακαόδεντρου είναι το κριόγιο (*criollo*). Το φοραστέρο κατάγεται από τον Αμαζόνιο και είναι το συνηθισμένο κακάο για την μαζική αγορά επειδή είναι το πιο ανθεκτικό και αποδοτικό. Έχει πικρή και ενίοτε ξινή γεύση.  
Το υβρίδιο του κριόγιο με το φοραστέρο έχει την εμπορική ονομασία *trinitario*. 
Το κριόγιο σήμερα δεν είναι γνήσιο και μοιάζει με τρινατάριο. 
Το γνήσιο κριόγιο υπάρχει ακόμα αλλά η παραγωγή του δεν φτάνει σε υπολογίσιμες ποσότητες. 
Όλοι οι τύποι κακάου είναι πιθανόν υβρίδια των φοραστέρο και κριόγιο. 

Ειδικά για το γνήσιο κριόγιο έχουν γίνει προσπάθειες στη ζούγκλα τής Βενεζουέλας να βρεθεί το γενετικώς πιο γνήσιο κακαόδεντρο και να  εδραιωθεί μια εμπορική ονομασία και αγορά ανωτέρας ποιότητας κακάου. Ο τύπος του κριόγιο είναι ο ευγενέστερος από όλους, και εμπεριέχει μόνο μικρές ποσότητες πολυφενολών, για αυτό δεν είναι τόσο πικρός όπως οι άλλες ποικιλίες κακάο. Η γεύση του είναι μαλακή και αφήνει αισθητά αρώματα αμυγδάλου και μάνγκο. Έτσι τα προϊόντα του χρειάζονται μόνο μικρές ποσότητες ζάχαρης. Αλλά κάθε ποιότητα έχει και την τιμή της. Τα συνηθισμένα κακάο από Αφρική ή Αμερική κοστίζουν για την αγορά της Ευρώπης $500 τον τόνο και το γνήσιο κριόγιο $1500.

Επίσης υπάρχουν και άλλα καλά κακάο όπως είναι το φοραστέρο από το Εκουαδόρ με την ονομασία: Νacional (*arriba*).

## Πηγές

* Εγκυκλοπαίδεια *Πάπυρος Λαρούς Μπριτάνικα*, τόμος 31, σελ. 185

Κατηγορία:Στερκουλιοειδή (κατά Cronquist)
Κατηγορία:Δέντρα
Κατηγορία:Χλωρίδα της Νότιας Αμερικής
Κατηγορία:Χλωρίδα της Κεντρικής Αμερικής
Δαμασκηνός Παπανδρέου

Με το όνομα **Δαμασκηνός Παπανδρέου** αναφέρονται οι:

* Αρχιεπίσκοπος Δαμασκηνός (1891-1949), κατά κόσμον **Δημήτριος Παπανδρέου**, Αρχιεπίσκοπος Αθηνών (1941-1949), Αντιβασιλέας (1944-1946) και Πρωθυπουργός της Ελλάδας (1945).
* Μητροπολίτης Δαμασκηνός (1936-2011), κατά κόσμον **Βασίλειος Παπανδρέου**, Μητροπολίτης Τρανουπόλεως (1974-1982), Ελβετίας (1982-2003) και Αδριανουπόλεως (2003-2011) του Οικουμενικού Πατριαρχείου.
* Μητροπολίτης Δαμασκηνός (1957- ), κατά κόσμον **Φώτιος Παπανδρέου**, Επίσκοπος Γκάνας (2004-2009), Μητροπολίτης Άκκρας (2009-2010) και Ιωαννουπόλεως και Πρετορίας (2010-σήμερα) του Πατριαρχείου Αλεξανδρείας.
Γέφυρα Τατάρνας

Η **Γέφυρα Τατάρνας** ήταν μια μονοκάμαρη γέφυρα στον Αχελώο με μεγάλο άνοιγμα, που το ένα της άκρο πατούσε στο Βάλτο Αιτωλοακαρνανίας και το άλλο στην Ευρυτανία. Η τεχνική της κατασκευής της ήταν πραγματικά αξιοθαύμαστη. Η ημερομηνία κατασκευής της γέφυρας είναι άγνωστη. Πιθανότατα κτίστηκε στα μέσα του 17ου αιώνα από πρωτομάστορες της περιοχής. Την ονομασία «Τατάρνα» έλαβε από την κοντινή μονή Παναγία της Τατάρνας (ιδρυθείσα το 1556). Δίπλα ακριβώς από τη γέφυρα ήταν η μεγαλύτερη πηγή του Αχελώου, γνωστή ως *Μαρδάχα*. Το καλοκαίρι ελάχιστο νερό έφτανε από τα ορεινά της Πίνδου. Ο κύριος όγκος του νερού πήγαζε από τη Μαρδάχα. Δυστυχώς η γέφυρα σήμερα βρίσκεται μέσα στα νερά της τεχνητής λίμνης των Κρεμαστών, μετά την κατασκευή του ομώνυμου φράγματος τη δεκαετία του 1960. Στη θέση της υπάρχει σύγχρονη γέφυρα, που σχεδίασε ο πολιτικός μηχανικός Αρίσταρχος Οικονόμου που για την τεχνική της κατασκευής της κέρδισε τρία διεθνή βραβεία. Η κατασκευή της πρωτοποριακής αυτής γέφυρας ξεκίνησε το 1965 και ολοκληρώθηκε το 1970. Η γέφυρα διαθέτει τρεις καμάρες, από τις οποίες η μεγαλύτερη έχει πλάτος 196 μέτρων.

Στο ιστορικό γεφύρι της Τατάρνας δόθηκε το 1821 η πρώτη μάχη των Ελλήνων της Ρούμελης εναντίον των Τούρκων. Σε ανάμνηση αυτού του γεγονότος κατ΄ έτος στις αρχές Ιουνίου γίνονται διάφορες εκδηλώσεις (θεία λειτουργία, επιμνημόσυνη δέηση, κατάθεση στεφάνων) στο μνημείο πεσόντων που βρίσκεται στη παρακείμενη θέση «Λαχανόκηπος».

Από τη νέα γέφυρα διέρχεται επαρχιακή οδός που συνδέει την Περιφερειακή Ενότητα Ευρυτανίας με την Περιφερειακή Ενότητα Αιτωλοακαρνανίας και πιο συγκεκριμένα τους δήμους Αγράφων και Αμφιλοχίας.

## Δείτε επίσης
*Τριπόταμο Ευρυτανίας

## Βιβλιογραφία

*Βασιλείου Πάνου, *Το μοναστήρι της Τατάρνας*, Εκδόσεις Πάπυρος, Αθήνα 1979
*Παπαϊωάννου Κώστας, *Αλευράδα (Λαογραφική έρευνα)*, Αθήνα 2007 (ISBN 978-960-631-817-7)

Κατηγορία:Γέφυρες στην Ελλάδα
Κατηγορία:Περιφερειακή ενότητα Αιτωλοακαρνανίας
Κατηγορία:Περιφερειακή ενότητα Ευρυτανίας
Ταταρνας
Α΄ Κατηγορία ποδοσφαίρου γυναικών 2005-2006

Η **[[Πρωτάθλημα Ελλάδας ποδοσφαίρου γυναικών|Α΄ κατηγορία ποδοσφαίρου γυναικών]] 2005–06** ήταν το 17ο πρωτάθλημα στην ιστορία του θεσμού και το 14ο πρωτάθλημα ως Α΄ κατηγορία που διοργάνωσε η ΕΠΟ. Διεξήχθη σε δύο φάσεις. Στην πρώτη φάση έγιναν δύο όμιλοι με 7 και 9 ομάδες, ο Βόρειος και ο Νότιος αντίστοιχα. Οι 2 πρώτες ομάδες από κάθε όμιλο προκρίθηκαν στη δεύτερη φάση, όπου έγινε ένας όμιλος με δύο γύρους. Πρωταθλητής αναδείχθηκε ο **[[Π.Α.Ο.Κ. (ποδόσφαιρο γυναικών)|Π.Α.Ο.Κ.]]** για δεύτερη φορά στην ιστορία του.

## Α' φάση

### 1ος όμιλος

*Ο Κένταυρος αποχώρησε από το πρωτάθλημα.

### 2ος όμιλος

*Η Α.Ε. Χαραυγή-Αστέρας αποχώρησε από το πρωτάθλημα.
*Ο Εθνικός Ελ., οι Κρήσσες και ο Αχελώος έχουν από ένα μηδενισμό και -1 βαθμό.

## Τελική φάση

Σε αγώνα μπαράζ ο οποίος διεξήχθη στον Άγιο Σπυρίδωνα Βοιωτίας ο ΠΑΟΚ επικράτησε της Αίγινας στα πέναλτι με 3-1. Η κανονική διάρκεια του αγώνα ήταν 1-1 και το τελικό αποτέλεσμα μετά την παράταση 3-3.

Κατηγορία:Α΄ Εθνική ποδοσφαίρου γυναικών
Β΄ Κατηγορία ποδοσφαίρου γυναικών Ελλάδας

Η **Β΄ Εθνική Κατηγορία ποδοσφαίρου γυναικών** είναι το δεύτερο τη τάξει πρωτάθλημα ποδοσφαίρου γυναικών στην Ελλάδα, μετά την Α΄ Εθνική Κατηγορία, και διοργανώνεται από την Ελληνική Ποδοσφαιρική Ομοσπονδία (Ε.Π.Ο.). 

Το πρωτάθλημα ξεκίνησε με την επωνυμία «**Περιφερειακό Πρωτάθλημα**». Από την αγωνιστική περίοδο 2010–2011 διαχωρίστηκε σε Β΄ Εθνική Κατηγορία και Γ΄ Εθνική Κατηγορία.

Το Περιφερειακό Πρωτάθλημα διεξαγόταν με το σύστημα των ομίλων. Οι όμιλοι δεν είχαν τον ίδιο αριθμό ομάδων. Ο πρωταθλητής κάθε ομίλου ανέβαινε στην Α΄ Εθνική Κατηγορία. Οι όμιλοι καταρτίζονταν με βάση γεωγραφικά κριτήρια ώστε τα σωματεία να μην έχουν πολυέξοδες μετακινήσεις. Αυτό γίνεται λόγω των άσχημης οικονομικής κατάστασης των σωματείων, τα οποία δεν μπορούν να ανταπεξέλθουν σε μεγάλες δαπάνες. Τη σεζόν 2009–10, η τελευταία για το περιφερειακό πρωτάθλημα, διεξήχθησαν 5 όμιλοι.

Το νέο πρωτάθλημα της Β΄ Εθνικής Κατηγορίας διεξάγεται επίσης με ομίλους, λιγότερους αυτή τη φορά. Για τη σεζόν 2010–11 οι ομάδες χωρίστηκαν σε 2 ομίλους, το Βόρειο και το Νότιο, με 6 ομάδες ο καθένας.

Τώρα το πρωτάθλημα της Β΄ Εθνικής διεξάγεται σε 4 ομίλους με γεωγραφικά κριτήρια. Ο πρώτος όμιλος έχει 11 ομάδες,ο δεύτερος 10 ο τρίτος και ο τέταρτος 9.

Ο πρωταθλητής του κάθε ομίλου ανεβαίνει στην Α΄ Εθνική Κατηγορία. Από τον πρώτο όμιλο υποβιβάζονται οι δύο τελευταίες ομάδες άνω απ' τους υπόλοιπους ομίλους η τελευταία.

Κάποιες ομάδες που το αντρικό τους τμήμα παίζει στη Super League 1 το γυναικείο τους παίζει στην Β΄ Εθνική Κατηγορία όπως ο Άρης Θεσσαλονίκης, ο Ν.Π.Σ. Βόλος ο Ατρόμητος Αθηνών και ο Παναιτωλικός.

## Πρωταθλητές
### Περιφερειακό Πρωτάθλημα (1992–2010)

### Β΄ Εθνική Κατηγορία (2010–Σήμερα)

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Ελλάδας (γυναικών)
Σόκρατες

Το όνομα **Σόκρατες**, μπορεί να αναφέρεται:

* Στο ελληνικό ροκ συγκρότημα Socrates Drank the Conium (Σώκρατες)
* Στον πολιτικό Ζοζέ Σόκρατες
* Στο Βραζιλιάνο ποδοσφαιριστή Σώκρατες (ή Σόκρατες)
Λέβι Μουαναγουάσα

Ο **Λέβι Μουαναγουάσα** (*Levy Patrick Mwanawasa*) ήταν πολιτικός από τη Ζάμπια, τρίτος Πρόεδρος της χώρας από το 2002 ως το θάνατό του, το 2008. Ήταν ο πρώτος Πρόεδρος της Ζάμπιας που απεβίωσε εν ενεργεία.

## Βιογραφία
### Πρώτα χρόνια
Γεννήθηκε στο Μουφουλίρα στις 3 Σεπτεμβρίου του 1948 και σπούδασε Νομικά στο Πανεπιστήμιο της Ζάμπιας. Δημιούργησε τη δική του εταιρεία, *Mwanawasa & Company*. Παντρεύτηκε τη Μορίν και απέκτησαν μαζί 4 παιδιά. Απέκτησε άλλα 2 παιδιά από πρώτο γάμο.

### Πολιτική καριέρα
Το 1991 έγινε αντιπρόεδρος στην κυβέρνηση του Προέδρου Φρέντερικ Τσιλούμπα. Παραιτήθηκε το 1994, καταγγέλλοντας διαφθορά και απέτυχε να εκλεγεί Πρόεδρος το 1996. Το 2001 κέρδισε τις προεδρικές εκλογές επικρατώντας 10 ακόμα υποψηφίων και ορκίστηκε Πρόεδρος στις 2 Ιανουαρίου του 2002, ενώ η Αντιπολίτευση κατήγγειλε νοθεία. Το 2005, ο Μουαναγουάσα ζήτησε συγγνώμη από το λαό του επειδή απέτυχε να αντιμετωπίσει τη φτώχεια.

## Επανεκλογή
Επανεξελέγη στις προεδρικές εκλογές της 28 Σεπτεμβρίου του 2006 (ως υποψήφιος του Κινήματος για την Πολυκομματική Δημοκρατία- Movement for Multiparty Democracy) με 43% των ψήφων, έναντι 29,4% για τον υποψήφιο του Πατριωτικού Μετώπου, Μάικλ Σάτα και 25,3% για τον Χακαΐντε Χιτσιλέμα της Ενωμένης Δημοκρατικής Συμμαχίας (United Democratic Alliance).

### Ασθένεια
Στις 29 Ιουνίου του 2008 υπέστη εγκεφαλικό επεισόδιο ενώ βρισκόταν το Σαρμ ελ Σέιχ της Αιγύπτου για τη σύνοδο της Αφρικανικής Ένωσης. Στις 2 Ιουλίου μεταφέρθηκε αεροπορικώς στο Παρίσι για επιπλέον νοσηλεία. Ο Μουαναγουάσα ήταν σε ημικωματώδη κατάσταση.

Στις 3 Ιουλίου του 2008 ήρθαν στο φως εσφαλμένες πληροφορίες ότι ο Μουαναγουάσα είχε πεθάνει στο νοσοκομείο του Παρισιού. Τις ψεύτικες πληροφορίες διέψευσε η ίδια η κυβέρνηση της Ζάμπιας.

Ο Μουαναγουάσα εισήχθη για νοσηλεία στο Στρατιωτικό Νοσοκομείο του Περσί, στο Παρίσι. Σε ιατρικό ανακοινωθέν στις 7 Ιουλίου του 2008 αναφέρθηκε ότι η κατάστασή του ήταν σταθερή Ωστόσο, ο πρόεδρος υπεβλήθη σε χειρουργική επέμβαση, εξαιτίας αναπνευστικού προβλήματος.Η εν λόγω επέμβαση ήταν επιτυχής.

### Θάνατος
Ο προσωρινός πρόεδρος Ρουπία Μπάντα δήλωσε στις 18 Αυγούστου ότι η κατάσταση της υγείας του Μουαναγουάσα είχε παρουσιάσει ξαφνική επιδείνωση. Παρά την επέμβαση των ιατρών, η κατάστασή του παρέμεινε κρίσιμη. Ο Πρόεδρος κατέληξε στη Γαλλία στις 19 Αυγούστου και τη θλιβερή ανακοίνωση έκανε μέλος της οικογένειάς του, που επιθύμησε να κρατήσει την ανωνυμία του.

## Παραπομπές



Μουαναγουασα
Κρυσταλλικό πλέγμα

Με τον όρο **κρυσταλλικό πλέγμα** ονομάζεται η γεωμετρική εκείνη δόμηση μιας χημικής ουσίας εκ της οποίας και ορίζεται αυτή ως κρύσταλλος.

Το κρυσταλλικό πλέγμα ανάλογα με τη γεωμετρική διάταξη που σχηματίζουν τα άτομα ή άλλου είδους σωματίδια στο εσωτερικό της ουσίας διακρίνεται σε επτά κρυσταλλικά συστήματα. Όλοι οι κρύσταλλοι μιας ουσίας ανήκουν στο ίδιο πάντα κρυσταλλικό σύστημα εμφανίζοντας έτσι το ίδιο βασικό σχήμα.

## Δείτε επίσης
* Κρυσταλλογραφία

Κατηγορία:Κρύσταλλοι